
REUNION ENTRE DIRECTORNAN DI HOSPITAL 
DEN CARIBE HULANDES CU MINISTER DI VWS 
HULANDA ERNST KUIPERS 


Recientemente e  directornan 
di tur hospital den Caribe 
Hulandes a reuni cu prof. dr. 
Ernst Kuipers, Minister di Salud, 
Bienestar y Deporte (VWS) di 
Hulanda y Abigail Norville, MSc, 
reemplasante Secretario-general 
di VWS, tocante e progreso 
di Dutch Caribbean Hospital 
Alliance (DCHA) - e aliansa entre 
e hospitalnan na Aruba (HOH), 


Corsou (CMC), Sint-Maarten 
(SMMC) y Boneiro (FM). 
DCHA 


Paedirectornan drs. Jacco Vroegop 
(HOH), prof. dr. Ingemar Merkies 
(CMC), drs. Giovanni Frans (FM) 
y drs. Felix Holiday (SMMC) e 
importancia di e colaboracion 
entre e islanan ta wordo mira 
como uno esencial na momento cu 
mester ta prepara como hospital 
pa ta exitoso den salud y bienester 
di e comunidad, siguramente den 
tempo di crisis. Door di comparti 
recurso, conocemento y experticio 
DCHA tin como meta pa logra 
aceso igual na cuido medicoriba 
cada isla. Banda di esaki ofrece 
tur habitante di cada isla calidad 
halto pa loke ta cuido di hospital y 
servicionan relata na cuido medico 
manera laboratorio, productonan 
di sanger y mas. 


E colaboracion 


Banda di e colaboracionnan 
local, tambe tin pa medio di 
VWS lasonan estrecho entre 


DCHA cu Reino Hulandes. E 
colaboracion aki ta ofrece e 
islanan y e hospitalnan na Aruba, 
Boneiro, Corsou y Sint-Maarten 
e oportunidad pa beneficia di e 
experticio y recursonan cu Reino 
Hulandes tin pa ofrece, y na 
mesun momento cada uno ta sigui 


mantene nan identidad unico. 


Reunion exitoso 

Explicitamente a menciona na 
momento di e reunion cu a tuma 
luga riba 2 di juli e situacion 
delicado cu ta encontra den dje 
door di e demanda creciente den 
cuido y e escasez creciente pa 
logra yega na personal. Ta esencial 
pa yega na loke ta un ‘same-level- 
playing field” den condicionnan 
salarial y laboral ademas di ofrece 
educacion specialisa na nos yiunan 
di tera den loke ta enfermeria y 
tambe specialista. Door di enfoca 
riba e necesidadnan cu tin pa 
futuro y asina educa e yiunan 
di tera ta mantene e cultura y 
alabes ta logra yega na e volumen 
necesario di personal riba e 
islanan. Pa pashentnan tambe 
esaki ta un deseo mirando cu ora 
bo ta malo, bo ta desea di wordo 


yuda den bo idioma. 


Duranteereunion asiguitraha riba 
trece igualdad den e necesidadnan 
y obstaculonan den loke ta 
compra di remedi riba tur isla pa 
loke ta ley y maneho. E compra 
conhunto di material, aparato y 
ekipo medico lo por yega na spaar 
placa y tambe tempo. Ademas a 
papia riba e intento pa e compra 
di un solo dossier electronico di 
pashent. Asina aki dato di pashent 
por wordo comparti mas facil, lihe 
y di forma safe entre e islanan den 
reino. Consecuentemente e cuido 
por conecta na un manera mas 
specifico ainda y centralisa pe 
pashent. 


Por ultimo a trece pa dilanti 
riba 1 di juli den cuadro di e 
conmemoracion Keti Koti, esta 
un dia prome cu e reunion, y 


e discursonan di Rey Willem- 
Alexander na Hulanda y Minister 
Kuipers na Corsou, e balor di uni 
forsa como un extension pa crea 
oportunidadnan. Pues pa cada 
habitante di e islanan den Reino 
crea oportunidadnan y supera e 
pasado pa yega na un futuro mas 
bunita. Un bon cuido di salud ta 
esencial den esaki. 


Minister Kuipers a duna di conoce 
cu e ministerio di VWS ta desea di 
ta un partner solido den crea y gara 
oportunidadnan, y den reforsa 
e cuido di salud riba e islanan. 
Ela expresa su gran aprecio pa e 
resiliencia enorme di tur personal 
den cuido riba e islanan y a gradici 
e directornan di hospitalnan pa 
nan compromiso cu e comunidad 
di Aruba, Boneiro, Corsou, Saba, 
St. Eustatius y St. Maarten. 

RESULTADO DI PERFORMANCE DI HOTELNAN 
TA SIGUI POSITIVO 


Turismo di Aruba ta pasando 
den e mihor momentonan di su 
recuperacion. Minister di Turismo 
y Salud Publico sr. Dangui Oduber 
ta sumamamente contento y 
satisfecho cu e resultadonan di 
luna di juni 2023. Recientemente 
AHATA a publica su cifranan 
tocante e prestacion di e hotelnan 
y Minister Oduber tin e placer di 
por comparti esakinan cu pueblo. 
E cifranan cu a ser ricibi pa cu luna 
di juni 2023 ta sigui demostra un 
recuperacion fuerte. 


Manera ta conoci e maneho di 
Minister Oduber ta dirgi riba 
turistanan di calidad y turistanan 
cu ta gana mas di 150 mil dollar 
pa aña, turistanan cu ta laga hopi 
placa atras den nos economia. 


E REV PAR den luna di juni 2023 a 
keda na rond di $223 cu ta similar 
cu juni 2022, esaki si compara pa 
luna. Pero si midi e REV PAR den 
henter e aña te cu awor y compara 
aña 2022 y 2023, e ora ey tin un 
cresemento di 28.2% cu un REV 
PAR di $288.75. cu ta un cifra 
impresionante. Pa nos pone esaki 
den perspectiva na juni di aña 
2019 e mesun REV PAR aki tabata 
$259.34 dollar pues un aumento di 
$20. 


E REV PAR ta un indicador 
sumamente imporatante pa midi 
e calidad di turistanan cu ta bin 
Aruba. E REV PAR ta e prijs cu 
un turista ta dispuesto pa paga pa 
un camber pa anochi. Nos como 
pais mester ta contento cu e hecho 
cu nos tin un di e REV PAR mas 
halto den Caribe. Na momento cu 
bo tin un REV PAR asina halto e 
ta bisto cu turistanan di calidad ta 
yegando nos pais. 

Otro indicador hopi importante ta 
e ADR (average daily rate) cu tambe 
a conoce un aumento di 10.3% na 
juni 2023 den comparacion cu 
juni 2022. E average daily rate den 
luna di juni 2023 ta $305.97 den 
comparacion cu juni 2022 cu esaki 
tabata na $277.52 Y na juni 2019 
na $232.96. 

Turismo ta keda e driver principal 
di nos economia, resultadonan 
di luna di juni ta confirma cu 

Year To Date Overview 

ta riba e bon caminda. Maneho 
di Minister Dangui Oduber ta 
dunando e resultado conforme 
e vision di atrae turistanan di 
calidad y esaki a wordo confirma 
cu cifranan di AHATA. Esaki sigur 
ta un noticia hopi positivo. Ora 
turismo ta prospera nos economia 
ta prospera y directo of indirecto 
tur hende ta sinti e efectonan 
positivo di e turismo creciente. 
Finalmente e mandatario a gradici 
tur empleadonan y tur partnernan 
den sector turistico pa cu e 
resultado bunita aki. 


situa dilanti Colegio San Hose 
Tur cuminda ta bin cu Aroz, Salada, Banana funchi. 
Tambe nos tin sides di: extra sauce, pika habanero, 
mango of papaya 
--- por agrega French fries si ta desea --- 


Nos ta warda bo na Oké Take away situa schuin tegenover di 
Colegio san hose Santa cruz 

MINISTER ENDY CROES A REUNI CU 
REPRESENTANTENAN DI SCOL DI MUSICA CAR- RITMO 


ORANJESTAD: Diahuebs 


ultimo, Minister 
Endy Croes a reuni cu 
representantenan di Scol 
di Musica Car-Ritmo, 
esta Sr. Pedro (Chencho) 
Kelly, Sra. Marelene van 
der Linde, Sra. Stephanie 
Croes y Sra. Germaine 
Dijkhoff. Durante œ 
reunion Scol di Musica 
Car-Ritmo a presenta nan 
proyecto, vision, meta y a 
trece un peticion dilanti. 
E fundacion ta ofrece 
educacion y guia riba 
tereno di musica. Scol 
di Musica Car-Ritmo ta 
brinda e posibilidad di 
estudio pa principiante, 
hoben y adulto di 6 aña 
bay ariba. Un estudio cu 
vision pa educa, stimula y 
desaroya tanto e hoben y 


adulto nan conocemento 
y sentimento riba e tereno 
di musica en general. 
Meta di e fundacion ta pa 
stimula, promove e cultura 
di musica den forma di 
educacion, desaroyo, 
participacion y formacion 
cultural di musica. E 
programa ta consisti di 
cuater (4) diferente fase. 


Scol di Musica Car-Ritmo 
a haci peticion na Minister 
di Enseñansa y Deporte pa 
por haya klas lokaal cu no 
ta wordo uza despues di 
ora di scol pa por cuminsa 
cu nan programa. Tambe, 
Minister Endy Croes a 
consehanan pa acerca 
CEDE Aruba pa e proyecto 
di “Veilige Barios”, kisas 
e programa por fit den e 


proyecto. Mandatario di 
Enseñansa y Deporte a 
conseha Scol di Musica 
Car-Ritmo pa combersa 
cu CBOS pa den futuro por 
bin na remarca pa fondo. Y 
por ultimo, a conseha nan 
pa acerca Leerorkest pa 
wak si kisas den sinergia 
por traha hunto. 


Pa conclui, Minister Endy 
Croes a indica cu tabata 
un bon reunion unda cu 
Scol di Musica Car- Ritmo 
a presenta nan vision y 
metanan. Minister Endy 
Croes a compromete cu 
lo sondea posibilidad pa 
por yega na un of mas scol 
unda cu den oranan di 
atardi por wordo uza pa e 
bunita proyecto aki. 


Skirbimento creativo na biblioteca ta 
bayendo bon! 


Actualmente un grupo 
basta grandi ta siguiendo 
e curso ‘Skirbimento 
creativo na biblioteca. 
Segun docente di curso 
y autor local, sr. Vi Frank 
jr. esaki ta bayendo “hopi 
bon”. E curso aki ta tuma 
lugar na biblioteca na 
Playa y ta pa adulto. Tin 
un grupo di principiante 
entusiasma, cu ta gusta 
skirbi storia y ta desea di 
experimenta, haya guia 
y inspiracion, siña mas y 
tambe un grupo cu tabata 


kier a sigui un poco mas y 
ta forma e grupo Avansa. 
Lo tin un otro curso 
Avansa na october 2023. 
Si bo ta interesa por mail 
curso@bna.aw pa registra 
of mas informacion. 


SE Vivienno Frank 
jr. a publica 2 buki y 
actualmente ta trahando 
riba un di tres publicacion. 
‘Damnatio ad bestias 
(2020) y tambe ‘Outpost 
Alto Vista and other 
cosmic horrors from 


Tur dos 
miembronan por 


Aruba’ (2020). 
buki 


es ey 


fia na biblioteca y nan ta 
obtenibel na libreria local 


tambe pa cumpra. 


Update - Upgrade 


¿Switch 


Tae Saturdays 


THE NEW CMB 
BUSINESS ONLINE BANKING 


Migration assistance sessions 


July 22 
2023 gomB 


Sam - 1pm 


Noosa 
Branen 


Particpa pa Gana 


Afl. 5,000.00 


Switch to CMB Business Online Banking SCAN TO 
and enter to win Afl. 5,000.00 SWITCH 


|] 
Step into the future of business banking with CMB Business & WIN! 
Online Banking! Switch before August 15, 2023, for a chance 


to win a cool Afl. 5,000 The Florin Card Corporate Cashback. cmbnv.com | 

Monumentenfonds Aruba a duna inicio 
na proyecto di Cas Veneranda 


Diabierna siman 
pasa Stichting 
Monumentenfonds Aruba 
(SMFA) den presencia di 
Minister Geoffrey Wever a 
tene e kick-off meeting pa 
e proyecto di restauracion 
di Cas Veneranda. 


Durante e meeting SMFA 
a presenta e arkitecto 
encarga cu e preparacion 
di e proyecto cual lo ta 
Orlando Hoevertsz cu 
e team di Hoevertsz 
Archidesign NV. E 
restauracion di Cas 
Veneranda lo consisti 
di cinco fase for di 
investigacion te cu 
mantencion di e edificio 
despues di restauracion. 
Actualmente hunto cu e 
bouwteam bou di guia di 
SMFA su lider di proyecto 
Daphne Every, lo inicia 
e prome fase cual ta e 
investigacion historico 
di e edificio, sigui pa e 
preparacion di e mapanan 
di e arkitecto y e resto di 


Durante transcurso di 


siman 


e bouwteam p'asina por 
yega na un destaho dentro 
di aproximadamente seis 
pa ocho luna. Despues 
di e destaho lo apunta 
un compania como e 
contratista encarga cu 
ehecucion di e proyecto 
cual segun plan lo 
finalisa pa principio di 
2026. E proyecto lo ta 
financia pa Nationaal 
Restauratiefonds di 
Hulanda (NRF) y 
Stichting Algemeen 
Pensioenfonds Aruba 
(APFA) cu un prestamo na 
interes abou na Stichting 
Monumentenfonds Aruba. 


Despues di restauracion 
e edificio lo ta oficina 
pa Departamento di 
Asuntonan Economico 
(DEACI) combina cu un 
espacio pa horeca. Asina 
aki e edificio lo por ta 
accesibel tambe pa publico 
por admira e bunita 
monumento aki den centro 
di Oranjestad. Durante 


e proyecto e comunidad 
lo tin e oportunidad pa 


comparti nan storianan 
y recuerdonan di Cas 
Veneranda y haya mas 
informacion tocante œ 
historia di e edificio pa 
medio di un proyecto titula 
‘Tales of Cas Veneranda’ 
cual SMFA lo lansa den 
luna di september proximo. 


E edificio impactante 
den Wilhelminastraat a 
keda construi na 1936 pa 
Frederico Maximiliaan 
(Machi) Arends cu tabata 
comerciante y e consul di 


Spaña. 
E  arkitecto tabata e 
conocido bouwmeester 


Dada Picus, cu a bay te 
Cartagena Colombia pa 
haya inspiracion for di 
un edificio cu esposa di 
Machi, Maria Veneranda, 
tabata encanta cune y 
asina a bin Aruba bek pa 
construi e edificio cual 
awe nos conoce bou di e 
nomber di Cas Veneranda. 
Un di e casnan mas 
grandi na Aruba den e 
tempo ey construi den 
un estilo neobarroco 


Minister Ursell Arends: 
BCI y DOW a bin ta activa riba e sushedad y a 
acorda cu lo haci e cooperacion mas fuerte ainda 


asina empodera ciudadanonan cu 


latinoamericano. 

Aparte di tabata un 
vivienda akinan tambe 
tabata tin un flowershop, 
un lugar pa bende ijscream 
y e consulado di Spaña. 


Durante añanan ochenta 
a comberti e edificio den 
Papiamento restaurant. 
Despues cu e restaurant 
a sali di e edificio esaki a 
keda bashi y na 2014 un 
candela grandi a destrui 
e dak cu plafond y algun 
acabada di e muraya. 


pasa a bin ta comunica ariba 
e esfuersonan pa loke ta trata 


e maneho di desperdicio. 
Tambe a tene diferente 
reunion pa e posibilidadnan 


pa fortifica cooperacion entre 
departamentonan y optimalisa e 
recursonan disponibel. 


Un di e puntonan di accion cu a 
sali di e reunion tabata cu DOW 
ta comprometi pa aloca mas 
ploeg y lo uni efectivamente na e 
'meldingsysteem' di FIXI. Esaki ta 
yuda pa atende cu e kehonan na un 
manera mas eficiente y rapido. 


FIXI ta un aplicacion cu a wordo 
lansa aña pasa na fin di october pa 


mira algo cu ta robes, pa nan por 
raporta esaki y tin e confiansa cu 
e raportahe ta yega na e instancia 
concerni. Riba e plataforma di 
FIXI ciudadano por entrega keho 
encuanto e.o. dump ilegal, holo 
malo, hende cu ta tira sushi for 
auto etcetera. 


Gobierno di Aruba ta prepara pa 
atende cu e reto di desperdicio 
pero e lucha no ta di gobierno 
solamente. Nos ta invita ciudadano 
pa haci uzo di e aplicacion FIXI si 
tin cualkier keho cu ta desea di 
alerta e departamentonan di BCI, 
Santa Rosa, DNM, Serlimar y 
DOW. E aplicacion ta yuda tambe 
pa colecta datos unda por monitor 


y mehora e informacion comparti 
entre e departamentonan. Datos ta 
garantisa cu e esfuersonan pa cu e 
maneho ta wordo midi y evalua 
corectamente cual ta permiti pa 
miho decisionnan y ahustacion na 
e strategia ora ta necesario. Por 
ehempel por asigna mas ploeg na 


cierto bario of involucra Korps 
Politie Aruba(KPA) pa control si 
acaso mester parti boet. 

Por download e FIXI app gratis 
riba www.fixi.aw of via App Store 
y Google Play. Por uza e website 
tambe pa duna keho. 

Turismo for di Hulanda a conoce un 
record na 2022! 


Den su envidia pa tur e exitonan den turismo, Mike Eman a cuminsa 
mira canari geel y parha blauw tur caminda 


Despues cu e lider di AVP Mike 
Eman a destrosa su partido 
completamente [mandando eœ 
partido atras for di 13 te 5 asiento 
te ainda e no kier tira serbete 
den ring y admiti cu el a fracasa 
como lider politico. Contrario na 
esaki desde algun luna caba e ta 
tratando fervientemente di crece 
su partido atrobe riba lomba di 
MEP. Tur dia pueblo mes por 
constata e hamber y sed di Mike 
Eman pa bolbe goberna despues 
cu durante 2009-2016 el a ruina e 
pais aki caba redoblando nos debe 
nacional y pago di interes den un 
forma hamas bisto den historia di 
nos pais. 


Recuperacion di 
economia 

Awor cu Mike Eman a mira cu e 
gobiernoactualalograrecuperanos 
turismo y economia rapidamente y 
den forma excepcional despues di 
e pandemia devastador di 2020 
y cu nos pais a cuminsa mira 
surplusnan den su presupuesto 
nacional y cu tur rapport di IMF, 
Banco Central, Fitch y Standard 
& Poor’s ta indica esaki, e lider 
di AVP yena di envidia ta trata di 
fomenta rabia den pueblo cu su 
acostumbrado mentiranan y awor 
a cuminsa na ataca e industria di 
turismo for di Hulanda. 

Siman pasa Mike Eman cu a 
cuminsa mira pitufo, canari 
geel y blauwe vogel tur caminda 
a trece padilanti cu e cantidad 
di turistanan for di Hulanda a 


nos 


cuminsa baha den forma acelera 
durante e ultimo 5 lunanan di 
e aña aki, alegando cu esaki ta 
debi cu KLM a cuminsa reduci su 
vuelonan pa Aruba y cu Aruba ta 
birando mucho caro. Pero den tur 
su gritamentonan Mike Eman no 
a splica pueblo cu TUI a anuncia e 
siman aki cu den e proximo winter 
nan lo bula 3 biaha pa siman for di 
Schiphol pa Aruba y cu esaki lo bay 
trece mas turista for di Hulanda pa 
Aruba. Pero naturalmente esaki 
no ta conveni Mike Eman pa bisa 
algo di e noticia positivo aki! 


Turismo for di Hulanda pa 
Aruba 

Hecho ta cu Mike Eman porfin 
a cuminsa traha cu cifranan 
oficial di Banco Central, CBS, 
ATA etc, algo cu nunca el a haci 
durante 8 aña cu el a goberna nos 
pais creando deficit y debenan 
biyonario pa nos pueblo paga cu 
orguyo te cu aña 2045. 

Pa loke ta e cantidad di turistanan 
for di Hulanda pa Aruba, den 
transcurso di e ultimo añanan 
esaki semper a fluctua bao di tur 
gobierno. Asina nos ta presenta 
un tabel compila for di e Annual 
Statistical Digest 2022 di Banco 
Central, cu na 1989 e gobierno di 
AVP a laga e cantidad di turistanan 
for di Hulanda pa Aruba na 25297. 
Esiguiente gobierno di MEP alogra 
aumenta y laga esaki na 1994 na un 
cantidad di 32241 turista. Partido 
AVP a bolbe drenta gobernacion y 
na final di 2001 esaki a baha te na 


Cantidad di Turista 
for di HULANDA 


Aumento/ 
Caida 


1989 | 25297 | 


2022 46255 9913 
2022 | 4653 | am 


uente: Annual Statistical Digest 2022-CBA 


28457 turista. Gobierno di MEP 
a cuminsa goberna na 2001 y na 
final di 2009 a aumenta e cantidad 
di turistanan for di Hulanda te 
na 40800. AVP a bolbe cuminsa 
goberna na 2010 y na final un 
biaha mas nan a reduci e cantidad 
di turistanan for di Hulanda te 
36342. Actualmente e gobierno 
di MEP a logra aumenta un biaha 
mas e cantidad di turistanan for 
di Hulanda na 2022 te na 46255, 
cual ta un record desde nos Status 
Aparte na 1986. E cifranan aki 
ta cifranan oficial cu Mike Eman 
ta tene atras pa pueblo y no kier 
comenta riba esaki. 


Cambia perspectiva 
tocante obesidad: 


Sa bo number y midi 
bo peso 


Pues por conclui cu cada bes cu 
AVP asumi gobernacion di nos 
pais nan ta reduci e cantidad 
di turistanan for di Hulanda pa 
Aruba y cu bao tur gobernacion 
di MEP nos ta logra aumenta e 
cantidad di turistanan aki. Y awor 
pa 5 luna di un reduccion temporal 
Mike Eman ta core busca atencion, 
cuminsa mira pitufo tur caminda 
alegando cu turismo for di Hulanda 
a cuminsa cay substancialmente 
bao di e gobierno actual. 


Enberdad, tin un dicho ta bisa cu 
envidia ta mata Mike Eman y su 
partido AVP! 


Pag. 8 


SWL Oru 


Diarazon 19 Juli 2023 


MINISTER ENDY CROES A REUNI CU DIRECTIVA DI 
STICHTING VOORTGEZET ONDERWIJS ARUBA (SVOA) Y 
CENTRO DEPORTIVO PLAYA (CDP) 


Recientemente, Minister 
Endy Croes a reuni cu 
directiva di Stichting 
Voortgezet Onderwijs 
Aruba (SVOA) y directiva 
Centro Deportivo Playa 
(CDP). CDP ta maneha e 
gymzaal cu ta riba e tereno 
di Colegio Arubano, cual 
ta tereno di Gobierno di 
Aruba. Sr. Junny Figaroa 
di Dienst Uitvoering 
Onderwijssubsidies (Duos) 
tambe tabata presente na e 
reunion. 


Durante e encuentro, a 
trata primordialmente e 
situacion di CDP, entre 
otro, e condicion di e 
gymzaal. Tambe, a trata e 
cambionan interno pa cu 
esaki. Manera ta conoci, 
pa hopi aña no tabatin 
atencion of un direccion 
debido pa cu CDP. Awo, 
tin un directiva nobo cu 
plannan strategico pahacie 
gymzaal “self-sustainable”. 


E prijs cu SVOA tabata 
paga pa huur di e gymzaal 
ta data mas di 30 aña bieu. 
Hunto, a dialoga riba e 


facetanan y pa calcula un 
model nobo. 


Pa conclui, Minister Endy 
Croes a indica cu e tabata 
un bon reunion. 


Tin un liña comun y 
conhunto. Tanto SVOA 
y CDP a haya un tarea 
pa haci. CDP tin e tarea 
pa presenta un prijs 
final. Duos tin e tarea pa 
sondea e posibilidad si tin 
financiamento pa e prijs 
final. SVOA tin cu elabora 
su plan di gym. 


Dentro di un siman lo 
reuni bek pa por yega na un 
acuerdo nobo y moderno. 
Banda di esaki, CDP tin un 
plan pa renoba e gymzaal, 
drecha e baño, luz, dak 
y inverti den material. 
Minister Endy Croes a 
indica di ta contento di con 
e reunion a bay, den liña 
grandi a yega na otro y ta 
contento di tende di CDP 
e rumbo cu nan ta bay pa 
mantencion y renobacion 
di e gymzaal. 


Minister Geoffrey Wever ta felicita 
CBS Aruba como ganador di e Special 
Achievement in GIS Award! 


Centraal Bureau Statistiek Aruba 
ta ganador di e premio “Special 
Achievement in GIS Award 2023” duna 
door di ESRI. ESRI ta un compania 
global cu ta lider den software di 
informacion geografico, e asina yama 
“Geographic Information System 
(GIS)”. E GIS ta un sistema cu ta crea 
mapa cu diferente informacion añadi 
na esaki. 


Siman pasa na San Diego ESRI a 
entrega premio na diferente paisnan 
ganador. CBS Aruba a ricibi e premio 


“Special Achievement in GIS Award” 
door di a uza e systema GIS pa facilita 
e preparacion di e ehecucion di e 
“Population and Housing Census 2020” 
y e publicacion di e resultadonan. Sr. 
Randy van der Biezen y Sr. Richard 
Werleman di CBS a atende e user 
conference di ESRI na San Diego y a 
ricibi e premio pa CBS Aruba. 


Minister Geoffrey Wever ta extende 
palabra di felicitacion na henter e 
ekipo profesional di CBS cu e bunita 
logro aki! 


THE SCIENCE OF Wht 

NO DRENTA DEN NINGUN 
ORGANISACIONNAN 
SATANICO 


No drenta y no bira miembro 
di nan asambleanan satanico. 


No haci huramentonan na sa- 
tanas. Bijbel ta bisa, Mateo 5: 
33 — 37; “Mescos tambe boso 
a tende cu ta bisa na boso an- 
tepasadonan: Lo bo no hura 
falso, ma lo bo tene bo hura- 
mento den Cara di Senjor. Ma 
AMI ta bisa boso, pa no hura 
pa ningun motibo, ni pa Cie- 
lo, pasobra Cielo ta trono di 
Dios. No hura ni pa tera, pa- 
sobra esaki ta banki di Su pi- 
anan, ni pa Herusalem, paso- 
bra esaki ta e ciudad di e gran 
Rey. Tampoco pa bo cabes, 
pasobra bo no por haci nin- 
gun draachi di bo cabei preto 
ni blanco. Laga bo si ta si y 
bo no ta no. Tur loke bo pone 
acerca ta bini di satanas.” Es- 
nan den organisacion, nan 
ta nenga cu Cristo-Hesus ta 
Senjor y Salbador y nan ta 
bay na nan mes destino riba 
nan mes manera. Bijbel ta 
bisa, Huan 14: 6 ; “Hesus ta 
contesta: AMI ta caminda, 
berdad y bida. 


Ningun hende no ta yega cer- 
ca Tata, sino pa medio di Mi.” 
Esnan den organisacionnan, 
nan ta ignora e Bijbel di Dios. 
Bijbel ta bisa, 2Timotheo 3: 
16 y 17; “Tur loke ta para scir- 
bi den Scritura, a keda inspi- 
ra pa Dios y ta util pa instrui, 
refuta, coregi y pa educa hen- 
de pa husticia, pa un homber 
di Dios sea perfecto, comple- 
tamente prepara pa tur bon 
obra.” Esnan den organisa- 
cion, nan ta adora diferente 
diosnan pagano. Bijbel ta bisa 
den Exodo 34: 14; “No adora 
ningun otro dios, pasobra 
Senjor ta un Dios celoso y E 
no ta tolera ningun otro dios. 
P’esey no cera ningun comb- 


enio cu e habitantenan di e 
paise y.” Den e di Prome Man- 
damento di Dios ta bisa: “Di 
stima y adora bo Senjor y bo 
Dios di henter bo curason, di 
henter bo alma, di henter bo 
sintir, di henter bo ser y mas 
cu tur cos den mundo.” Esnan 
den organisacion, nan ta ne- 
nga di menciona e nomber di 
Hesus den nan asamblea. Bij- 
bel ta bisa den Phillipensenan 
2: 10 y 11; “Pa cu den Nomber 
di Hesus tur rudia lo dobla, di 
habitantenan Celestial, habi- 
tantenan terenal y spiritonan 
infernal y tur lenga lo profesa 
na honor di Dios Tata; Hesu- 
Cristo ta Senjor.” 

Na esnan den organisacion 
cu ta haci pactonan satanico 
y nan ta wordo marca riba 
curpa cu e number 666. Den 
Bijbel ta bisa den Apocalipsis 
14: 9 — 11; “E di tres Angel a 
sclama na boz halto: Kende 
cu adora e bestia y su ima- 
gen y laga pone e marca riba 
su frenta of su man, esun ey 
lo bebe di e binja di Dios Su 
rabia, cu ta prepara puro den 
copa di Su ira y lo e keda tor- 
menta cu candela y zwavel di- 
lanti di Angelnan, Santonan y 
di E Lamchi. Y huma di nan 
tormento ta subi bay halto 
den siglo di siglonan. 


Ni di dia, ni anochi nan no 
tin sosiego na esnan cu ta 
adora e bestia y su imagen y 
kende cu ta acepta e marca 
di su nomber.” Bijbel ta bisa 
den 1 Corinthionan 10: 21 y 
22; “Boso no por bebe for di 
copa di Senjor y tambe for di 
copa di demonionan, boso no 
por participa na mesa di Sen- 
jor y tambe na mesa di demo- 
nionan. Acaso boso kier pro- 
voca Senjor? Bosonan ta mas 
fuerte cun E? 


Na biblioteca 
Programa atractivo pa 
mucha den vakantie 


Pa un par di siman bib- 
lioteca ta organisa “Pelic- 
ula den aire liber pa mu- 
cha’. Esaki ta un evento 
completamente gratis pa 
e muchanan cu no a wak 
‘Paws of fury’ na cinema. 
Ta pasa pelicula diaran- 
son na San Nicolas y dia- 
huebs na Playa. E presen- 


T TO M 


tacionnan ta cuminsa 7or. 
Tur mucha y nan mayor ta 
bon bini. 

Mucha y hoben bou 18 aña 
por bira miembro na bib- 
lioteca y haya aceso na un 
coleccion grandi di buki. 
Ademas esaki ta bay hunto 
cu un coleccion di Ebooks 
y audiobooks. Pa baby di 3 


luna pa 2 aña tin un buni- 
ta regalo, un maletin cu 
buki. Pasa biblioteca den 
vakantie! 

Recientemente, Minister 
Ursell Arends hunto cu co- 
lega Minister Endy Croes 
a reuni cu maestro- y ex- 
pertonan den educacion 
pa haya un presentacion 
di profesionalnan encuan- 
to material educacional pa 
bienestar di animalnan. 


Durante e reunion, a pre- 
senta e leerlijn nobo cu ta 
enfoca ariba: ‘responsible 
pet ownership’. E leerlijn 
aki a ser crea como mate- 
rial di educacion pa wordo 


Minister Ursell Arends: 
Presentacion di Leerlijn Nobo pa Cuido 
Responsabel di Mascota 


den curiculo 
pa grupo 1 (kleuter) te cu 
grupo 8 (6de). 


introduci 


Esaki ta forma parti di e 
Nationaal Populatiebe- 
heersingsplan Straatdie- 
ren Aruba (NPSA) cu ta 
enfoca ariba e bienestar 
di animal na Aruba. E 
material di educacion ta 
un instrumento impor- 
tante pa cuminsa educa 
nos muchanan di chikito 
tocante con pa cuida y sea 
doño di mascota mas re- 


| Pa abona na 
| SOLO DI PUEBLO 


| Yama 
585 9500 


UTA tur día te den bo port'i cas 
A e a 


Manda nos un e-mail na 
solodipueblo@gmail.com 


| 
| 
| 


Dn 


sponsabel. 


E material ta cubri topi- 
conan manera kico un ca- 
cho mester tin den su am- 
biente pa crece bon y biba 
un bida saludabel como 
mascota. Tambe, e impor- 
tancia di conoce un cacho 
su anatomia. 


E efecto riba plaso largo 
di e material educacional 
aki ta cu nos ta creando 
un comunidad cu tin mas 
empatia y cu ta stima bes- 
tia. E meta primordial ta e 
bienestar di animalnan na 
Aruba. 


E aña escolar binidero, 
2023-2024, lo por intro- 
duci e material educacio- 
nal aki na algun scol pre- 


RUDA TENE 
Anon Ean 
Tr pee 


cura pa finalisa e material 
escolar aki pa prome dia 
di e aña escolar nobo. 


paratorio y basico como 
un proyecto piloto. Minis- 
terio di Naturalesa lo per- 


VALIDO TE DIARANSON 19 DI JULI 2023, 18:00 ORA 


TEMPO: 
AWE TARDI Y AWE NOCHI: PARCIALMENTE NUBLA Y 
GENERALMENTE SECO 
DEN MARDUGA Y MAYAN: PARCIALMENTE NUBLA Y 
GENERALMENTE SECO 


TEMPERATURA MAXIMO 33 GRADO CELSIUS 

TEMPERATURA MINIMO 27 GRADO CELSIUS 

INDICE DI CALOR (HEAT INDEX) D N Y ROND 
DI ORANAN DI MERDIA: 34 DO CELSIUS. 


e 


) CHIKITO PA 


TA SUGERI OPERADORNAN D D 

ICU 

OOST TE NOORDWEST DI 
COSTA 

Y NA OTRO PARTINAN RIBA LAMA HABRI 


CAUTELA NA PARTINA 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, FUERTE TE DURO 
DEN RAFAGA; TEMPERATURA (GRADO CELSIUS) 
MAX / MIN LO TA: 33 / 28 

BIBA LEKKER TA ‘EDGE’ PARIBA LEGENDS! 


JA 


£ 


PARIBA T 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 18 Jul 2023 Merdia 


roximo Jackpot 


290.000,- 


Proximo Jackpot 


260.000,- 


Afi. 360.000,- 


Calabas/Kudawecha - Di- 


asabra anochi ultimo, 15 
di juli, un sambombaso di 
bataya di domino a tuma 
luga aya ne famosisimo 
Domino Square Garden 
net me grens entre Cala- 
bas y Kudawecha. Un en- 
cuentro estilo ‘no holds 
barred”, caminda e unico 
regla parce di tabata ‘niks 
mag, maar alles kan’! Un 
remolina di adrenalina 
bruha cu testosterone y 
‘alpha-males’ cu a perde 


cu strea di Nort! 

Despues di a batisa nan 
uniform nobo, e ekipo fla- 
mante di Biba Lekker bou 
guia di Captain Trimon a 
cuminsa haya fuerte re- 
sistencia di e legendari- 
onan di pariba di brug, 
esta Pariba Legends, ken- 
denan a habri score bay 
dilanti mustrando cu nan 
no tin respet pa niun uni- 
form nobo! Ata! Tera a 
cuminsa bruha aki ora a 
haya un hungado ‘pirata’ 
ta pronkia cu uniform di 
Biba Lekker. Aki Captain 
Trimon a ranka su han- 
drem y a kita uniform for 
di e hungado “legal”, kende 
mes ora a bolter y cumin- 
sa apoya Pariba Legends. 
Esaki ya tun voorboor pa 
locual ta bay bin. 

Team Biba Lekker ta re- 
cupera di nan susto ini- 
cial y ta drenta halftime 
cun bentaha di 11-6. Du- 
rante pauze, mientras un 
y tur ta disfruta paden dje 
snacknan por nada, Team 
Pariba Legends ta tira un 
‘pow-wow’ pafo estilo ind- 
jan caminda un ‘pep-talk’ 
hopi fuerte ta cay! Y shon- 
nan, e integrantenan di 
Pariba Legends a ‘get the 
message loud and clear’, 


pasobra nan ta haci un 
come-back di 8 wega gana 
stret, manda score te 14-11 
na nan fabor! Pandemo- 
nio total! Captain Trimon 
ta grita ‘groot alarm’; pie- 
dra di domino ta cuminsa 
spart foi mesa; fanaticada 
ta cuminsa bula cura, y si 
por saca coriente foi dje 
atmosfera lo por a charge 
20 celular pareu! Cos ta 
hot! E bataya ta bayendo 
un pa mi, dos pa bo, y sen- 
sacionalmente Pariba Leg- 
ends ta haci e score 20-18 
na nan fabor! 

‘Its time to take things 
outside’, estilo wild-west! 
Mientras tanto ... panico 
total den militancia di Pa- 
riba Legends! Un anker a 
cay na mal momento; bat- 
eria a baha te bou empty, y 
cu determinacion Captain 
Trimon ta cuminsa guia 
e barco pa waf ... 19-20; 
20-20; y porfin ... 21-20 
pa Biba Lekker! Un grito 
laaaargo y orgasmico ta 
cay! Esta un anochi! Shon- 
nan, e caravana a bay bek 
tristo rumbo pariba di 
brug, pero e huramento 
di bolbe bek a keda claba 
den Kudawecha! Cos no 
lo keda asina, keda pendi- 
ente! 


ye 


SUDA TENE 
x) ES errs 
(SAR ECA 


anh, 


|| | 
af hi7 
A | 
Al els 
fel] 
m7) 
ttf 
si |e} 
al lol 


D 

Cualnan ta e beneficionan cardiovascu- 
lar di e dieta mediteraneo? 


E dieta mediteraneo ta un di e 
plannan nutricional cu mayor 
cantidad di siguido na mundo. 
Manera cu por intui, e termino ta 
haci referencia na e custumber y 
practicanan culinario di e pais- 
nan mediteraneo. 

Awo bon, bo conoce e beneficio- 
nan cardiovascular di e dieta 
mediteraneo? Den e ultimo añan- 
an, varios estudio a demostra cu e 
dieta aki po preveni enfermedad- 
nan degenerativo. 

Entre esunnan cu por preveni cu 
mayor exito, ta relaciona cu prob- 
lemanan cardiovascular. E dieta 
mediteraneo ta wordo caracterisa 
door di uza carninan blanco na 
luga di carninan cora. 

Tambe ta opta pa e uzo di azeta- 
nan saludabel, manera oleifi y por 
inclui un gran variedad di fruta, 
berdura y simia. 

Pa tur e cosnan anterior, ta merece 
e pena pa conoce un poco mas di 
e estilo di alimentacion. Bo ta cla 
pa compronde con bo por mehora 
bo estilo di bida cu cambionan 
minimo? 

Pa e economia bo no mester preo- 
cupa. Gran mayoria di e alimen- 
tonan cu bo tin mester ya bo tin'e 
na man. 


Beneficionan cardiovascular di e 
dieta mediteraneo 

1. E uzo di azeta di oleifi 

Den e distinto recetanan di e die- 
ta mediteraneo ta uza di manera 
preponderante e azeta di oleifi. 
Esaki ta aporta na vetnan monoin- 
satura, contrario na e azetanan 
convencional, den cual ta preval- 
ece e vetnan satura. 

Diverso investigacionnan a se- 
ñala cu e azeta di oleifi por reduci 
te na un 45% di e probabilidad di 
padece algun enfermedad cardio- 
vascular. 

Esaki por disminui e nivelnan 
di colesterol malo den sanger. 
Tambe, e azeta di oleifi ta regula 
e metabolismo. Pa esey ta ideal pa 
personanan cu barica cera. 
Alabes, tambe ta proteha nos di 
enfermedadnan gastrointestinal 
y ta facilita e absorcion di e nutri- 
entenan. 


E azeta di oleifi tambe tin propie- 
dadnan antioxidante debi na su 
contenido halto di vitamina E. Pa 
esey, e ta cuida e cuero di e da- 
ñonan ocasiona pa e radical liber 
cu tin den ambiente y cu ta propi- 
cia e embehecimento prematuro. 
Otro rasgo di e azeta di oleifi ta cu 
ainda den temperaturanan halto 
por mantene su composicion kim- 
ico. 

Esaki ta nifica cu no ta genera 
toxina ora di keinta. Debi na e 
caracteristica aki, e ta e azeta mas 
recomenda pa hasa alimento. 


2. Pisca na luga di carni cora 
Pisca ta un carni blanco cu ta 
aporta nos multiple nutrientenan 
esencial. Di entre tur, esun mas 
destaca ta omega 3, un vet poliin- 
satura esencial. 

E acidonan graso di e pisca ta 
proteha nos curason, reduciendo 
e presencia di colesterol malo 
(LDL) den sanger, faboreciendo e 
circulacion y regulando e presion 
arterial. 

Di acuerdo cu e dieta meditera- 
neo, mester come pisca, por lo 
menos 3 biaha pa siman. 


3. Consumo tur dia di fruta y ber- 
dura 

Pa probecha lo maximo e benefi- 
cionan cardiovascular di e dieta 
mediteraneo, bo mester consumi 
fruta y berdura tur dia. 


e sanger, asocia na enfermedad- 
nan cardiovascular. 

Cada dia ta ideal pa bo inclui dos 
pa tres porcion di fruta seco y 
simia. Percura varianan y no ex- 
cede. 

Aunke cinco noot por haci mara- 
viya pa bo salud, haci dimas por 
ocasiona alteracionnan metaboli- 
co. 


E dieta mediteraneo den bo bida 

Awo cu bo a descubri e benefi- 
cionan cardiovascular di e die- 
ta mediteraneo, bo no por stop 
di cambia bo custumbernan y 
adeopt'e como bo guia di alimen- 
tacion. E dieta mediteraneo ta un 
dieta sumamente varia, pa cual lo 


E fruta y berduranan ta aporta 
nos nutriente, manera vitamina 
y mineral. E alimentonan aki ta, 
ademas, rico den antioxidante cu 
ta proteha nos di sufri un atake di 
mediocardi y arteriosclerosis. 

E ultimo aki ta un enfermedad cu 
ta provoca e perdida di elasticidad 
di e murayanan arterial. Percura 
pa come di 5 pa 6 porcion di fruta 
y berdura durante e dia. 

Lo ideal ta pa e ta varia pa obtene 
beneficionan distinto. 


4. Fruta seco y simia 

Frutanan seco y simia ta com- 
pone principalmente di vet, ta 
trata di acidonan graso saludabel 
monoinsatura y poliinsatura. 
Esaki ta nifica cu ta reduci e nivel- 
nan di colesterol malo (LDL) den 


bo descubri cu cada cuminda ta 
un delicia berdadereo. 

E dieta mediteraneo ta opuesto 
na e dietanan cu ta restringi den 
maximo, e cantidad di alimento; 
ta trata di un dieta unda cu ta 
abunda e alimentonan saludabel. 
Pa aumenta e beneficionan di e 
dieta aki, ta recomenda pa adopt'e 
pa semper. 

Conoce kico ta pasa cu bo curpa ora cu 
bo ta bebe refresco 


Pa mas dushi cu e 
refresconan ta resulta, 
berdad ta cu no solamente 
e ta yuda yena bo curpa 
di sucu, ademas di esey, 
ta converti den vet y por 
ta cu e consecuencianan 
di su consumo bay mas 
leu di loke bo ta imagina. 
Un articulo den e gaceta 
di Universidad Nacional 


Autonomo di Mexico 
(Unam), a papia riba 
refresco, publicando 


riba e enfermedadnan 
cu e hecho di consumi 
refresco di cola, ta causa. 
E catalogo ta bay for di 
anemia te na e temido 
Alzheimer. E receta 
original di e famoso 
bebida, tabata tin coca 
(mata Peruano) y cola 
(originario di Africa), 
di cual union a ricibi su 
iconico nomber. 

Sin embargo, nan a 
wordo prohibi na Merca 
pa ta adictivo. Den e 
substitucion di e sabor, 
cu otro substancianan y 
un gran cantidad di sucu, 
a nace e refresco di cola 
cu awendia nos conoce. 
E mita di e ocntenido 
di un refresco di cola 
ta sucu, pa cual mester 
uza den su composicion 
acido fosforico cu ta yuda 


neutralisa e sabor asina 
dushi y ta haci posibel pa 
nos por bebe. 

Dicho acido ta evita cu 
nos organismo ta absorba 
mineralnan esencial 
manera: hero y calcium; 
encarga di proteha e 
sanger y e wesonan. 

E falta di e mineralnan 
aki ta provoca fisura, 
fractura, caries y desgaste 
di e esmalte dental, como 
tambe anemia; mucha 
y hendenan grandi y 


Tipline: 585 9500 


¢-miatslodpueblo@aal.com 


muhenan na estado, 
ta mas vulnerabel na 
e padecimentonan 
aki, loke ta converti e 
"ingrediente" aki, den un 
substancial letal. 
Refresconan di cola ta 
posee tambe un aditivo 
yama E-150, cu ta uni na 
e lista di substancianan 
cu ta produci anemia, 
depresion y confusion, 
como tambe mal 
digestion y inflamacion 
cu ta bira cronico. 

En cuanto e colorantenan 
asina menciona, cu e 
refresconan di cola tin, 
ta altamente relaciona cu 
cancer di pulmon, higra, 
tiroide y leucemia. 

Pa e fanaticonan di 
e version light di e 
productonan aki, ta 
importante pa menciona 
cu nan ta mas pio ainda. 


Esakinan por causa 
dañonan celebran, 
perdida di memoria, 
confusion mental, 


Alzheimer, dañonan na 
e retina y di e sistema 
nervioso. 

Gran parti di e atraccion 
pa e refresconan aki ta cu 


nan ta crea un adiccion 
real, danki na e sucu y 
e cafeina cu ta contene 
pues cada 45 minuut, ta 
aumenta e produccion di 
hormoonnan (dopamina 
y serotonina) encarga 
di produci placer, como 
tambe tin un efecto 
similar na heroina. 

Na final, e ta resulta di ta 
funciona como un droga. 
Entre mas bebe, mas ta 
stimula e produccion di 
hormoon y mas adictivo 
e ta resulta, concluyendo 
cu e consumo di refresco 
di cola ta mas peligroso 
cu por imagina. 

Un hende balente, sea e 
ta homber , muher of un 
mucha, e mester ta obedi- 
ente na Dios, respetuoso 
, y disponibel pa tur bon 
obra. 


Pasobra ningun hende por 
pone otro fundeshi, cu 
esun cu ta poni caba,cual 
ta Hesus Cristo. 1 
Corintionan 3:11). 


***  Awendia tin hopi 
fundeshi falso,cu no tin 
reis den e palabra di Dios, 
fundeshi cu ta hole malo 
lanta riba pensamento di 
hende, sin nada cu ta sos- 
tene nan, nan ta mara na 
puro emocion, idolatria, 
rebeldia y rechaso di Dios. 


E palabra fundeshi ta 
aparece 80 biaha den bi- 
jbel, cuminsando for di 
Genesis te na Revelacion ( 
Apocalipsis). 


Mirando con e palabra di 
Dios ta wordo troci, brin- 
ga, rechasa, y door di esey 
hopi hende ta trompica 
nos kier corda tur hende 
riba esaki, pasobra ta 
para scirbi: 


Pesey ken cu tende e pal- 
abranan aki di Mi, y haci 
nan,lo wordo compara 
cu un homber sabi cu a 
traha su cas riba baranca. 
Y awacero a cay, diluvio a 
bin,bientonan a supla, y a 
supla duro contra e cas ey, 
y tog e no a cay, pasobra e 
tabata funda riba e baran- 
ca . Y ken cu tende e pa- 
labra nan aki di Mi, y no 
haci nan, lo ta manera un 
homber bobo, cu a traha 
su cas riba santo. Y awa- 
cero a cay, diluvio a bin, 
y bientunan a supla, y a 
suta duro contra e cas ey, 
y ea cay, y su caida tabata 
grandi.(Mateo 7:24-27). 


FORTALEZA PA FAMIA 


Scirbi pa Pastor Marcel Balootje. 


TRAHA BO CAS RIBA UN FUNDESHI FIRME 


Awor den e tempo cu nos 
ta biba aki, tur cos a mod- 
ernisa, pero e palabra di 
Dios no ta cambia, paso- 
bra ta Cristo Hesus ta e 
Baranca, y tur locual nos 
purba haci sin Cristo, lo 
no ta exitoso. 

Y sabiendo esaki toch 
bo ta hafia hende cu kier 
lanta nan famia sin Cristo 
, lanta yuinan sin conoce- 
mento di e palabra, caua- 
sando dolor pa nan mes y 
trauma pa nan yuinan. 


Nos no mester lubida 
locual ta para scirbi: 

Mi pueblo ta wordo 
destrui pa falta di conoce- 
mento. 

Pasobra bo a rechasa con- 
ocemento, Ami tambe lo 
rechasa di ta bo sacerdote. 
Como bo a lubida e ley di 
bo Dios, Ami tambe lo lu- 
bida bo yuinan. 

Mas nan multiplica, mas 
nan a peca contra Mi, lo 
mi cambia nan gloria den 
berguensa.( Oseas 4:6-7). 


Hopi biaha nos ta lesa 
parti di un versiculo cu ta 
hopi popular, pero nos no 
ta lesa e versiculo comple- 
to, pa compromde locual 
Dios kier papia cu nos. 


Dios den su inmenso amor 
pa nos, ta desea pa tur 
hogar tin Cristo na prome 
lugar, pasobra nos tur ta 
ripara e scuridad cu dia 
pa dia kier cubri mundo, e 
maldad cu ta aumenta dia 
pa dia, e rechaso di Dios, 
murmuracion, abomi- 
nacion cu ta creciendo, 
ta un indicacion cu tur 
famia mester tin Cristo 
Hesus como nan Señor 
y Salbador, pa asina nan 
tin un refugio berdadero 
den e tempo dificil aki. ( 2 
Timoteo 3:1-5). 


Si nos tende y haci, nos 


ta wordo compara cu e 
homber sabi, pero si nos 
tende sin haci nos ta wor- 
do compara cu e homber 
bobo y tin hopi cu ta cabes 
di cas enbes di nan entre- 
ga nan orguyo y capricho, 
arepenti y busca Cristo,ta 


A 585 9500 


of manda nos un 
m e-mail na 
solodipueblo@gmail.com 


mantene nan garganta sti- 
jf y ta expone henter nan 
hogar na peliger. 


Cu sabiduria un cas ta 
wordo traha,y cu com- 
prendemento e ta wordo 
estableci,y cu conocemen- 


to e cambernan ta wordo 
yena, cu tur rikesa precio- 
so y agradabel. ( Proverbi- 
onan 24:3+4). 


Pone bo hogar y bo bida 
riba e fundeshi firme cual 
ta Cristo Hesus. 

Yerba di lama invasivo ta pusha 
kimakima indigeno den Caribe un banda 


23 di februari 2023 — In- 
vestigadonan di Wagenin- 
gen University & Research 
y Universidad di Amster- 
dam a descubri un mata 
invasivo cu ta competi cu 
un kimakima indigeno. E 
especie di yerba di lama 
Halophila stipulacea ta 
hopi exitoso den coloni- 
sacion di area nobo den 
Lama Mediteraneo y den 
Caribe. 


E yerba di lama por plama 
pa motibo cu hopi frag- 
mento chikito ta kibra 
kit'afo, ta keda na bida 
hopi tempo largo y ta al- 
cansa area nobo door di 
drif bay cu coriente di 
lama. Den e articulo nobo 
Battle for the mounds: 
Niche competition þe- 
tween upside-down jelly- 
fish and invasive seagrass 
den e revista cientifico 
Ecology, e investigadonan 
ta describi con nan a des- 
cubri cu e yerba di lama in- 
vasivo ta uza serito chikito 
— traha door di bestia cu 
ta coba manera cabaron 
of lol’i awa — como punto 
di salida pa crece den area 
nobo. 


E seritonan aki ta ofrece 
espacio y claridad, un 
ambiente ideal pa yerba 
di lama. For di eynan e 
mata invasivo por plama 
atraves di e cama di yerba 
di lama. 


Sitio halto cu claridad ta 
hopi gusta 

Pero e investigadonan 
a descubri cu esaki por 
ocasiona problema tambe 
pa especienan indigeno. 
“E kimakima “ariba abou’ 
(Cassiopea spp) ta drumi 
riba su lomba, pasobra 
tin alga fotosintetico den 
su tenglanan. P'esey e ki- 
makimanan aki mester 
di claridad tambe, y nan 
gusta permanece na sitio 


habri, manera e seritonan 
sin nada riba nan”, segun 
Fee Smulders, kende ta 
cerca di obtene su titulo 
como doktor na Wagenin- 
gen University & Research 
y tambe ta autor princi- 
pal di e investigacion aki. 
“Durante algun tempo 
e studiante di Master of 
Science Naomi Slikboer a 
sigui e seritonan aki, y el 
a nota presencia di tanto 
kimakima como yerba di 
lama invasivo na Corsou. 
El a descubri cu na cum- 
insamento tabatin hopi ki- 
makima riba e seritonan, 
pero cu na final mayo- 
ria di e seritonan tabatin 
yerba di lama invasivo ta 
crece riba nan.” 


Kimakima ta muda mas 
biaha 

Pa motibo di binida di e 
yerba di lama, e kimaki- 
manan mester muda mas 


biaha y posiblemente nan 
ta perde nan habitat. Mas 
aleu e investigadonan ta 
spera cu interaccion entre 
e yerba di lama invasivo y 
e seritonan lo percura pa 
un cama di yerba di lama 
dinamico y instabil, loke 
ta desbentahoso pa e yer- 
ba di lama indigeno balio- 
so. Smulders: “Ta impor- 
tante pa vigila e especie 
exotico aki bon y investiga 
su influencia riba tanto e 
especienan indigeno como 
riba henter e paisahe bou 
di lama.” 


Mas informacion 

E articulo Battle for the 
mounds: Niche competi- 
tion between upside-down 
jellyfish and invasive sea- 
grass den e revista cienti- 
fico Ecology. 


Texto: Wageningen Envi- 
ronmental Research 


Potret: Erik Wurz 


Teksto pa bou di potret 
(Foto onderschrift): 
Investigacion pa loke ta 
trata e area di biba di e 
kimakima indigena “ariba 
abou” den area Caribense 
(Fuente: Erik Wurz) 
DCNA 

Dutch Caribbean Nature 
Alliance (DCNA) ta sos- 
tene comunicacion cienti- 
fico y alcanse den region 
Caribe Hulandes pa me- 
dio di haci informacion 
cientifico relata na natu- 
ralesa disponibel den un 


forma mas amplio, via en- 
tre otro Dutch Caribbean 
Biodiversity Database, 
e plataforma di noticia 
BioNews di DCNA y via 
prensa. E articulo aki ta 
contene resultado di un di 
e investigacionnan cientif- 
ico ey, pero e investigacion 
mes no ta un investigacion 
di DCNA. No por deriva 
ningun derecho for di e 
contenido. DCNA no ta re- 
sponsabel pa e contenido 
y e consecuencianan (in) 
directo cu ta surgi pa mo- 
tibo di publicacion di e ar- 
ticulo aki. 


